**Χαιρετισμός**

Αγαπητοί γονείς, αγαπημένοι μας μαθητές και μαθήτριες ευχόμαστε να είστε όλοι καλά στην υγεία σας. Θα θέλαμε να σας καλωσορίσουμε στην εξ αποστάσεως διδασκαλία που αρχίζει από σήμερα, αφού δυστυχώς οι συνθήκες που βιώνουμε σήμερα δεν επιτρέπουν την πραγματική διδασκαλία στη σχολική τάξη.

Στην ιστοσελίδα του σχολείου μας θα αναρτάται εκπαιδευτικό υλικό και υλικό δημιουργικής απασχόλησης για σας, ώστε να συνεχίσετε εξ’ αποστάσεως μέρος της εκπαίδευσής σας ή να αξιοποιήσετε δημιουργικά τον χρόνο στο σπίτι.

Το υλικό για την Στ΄ τάξη, αρχικά Ελληνικά - Μαθηματικά, θα αναρτάται αρχή της εβδομάδας για σκοπούς καλύτερης οργάνωσης και συντονισμού. Κάποιες φορές ίσως χρειαστεί να αναρτηθεί και κάτι μέσα της εβδομάδας. Αυτό δεν σημαίνει ότι θα διεκπεραιώνετε όλες τις εργασίες από την πρώτη μέρα. **Καθημερινά θα σας δίνονται οδηγίες από τις δασκάλες σας , μέσω sms ή viber για τις εργασίες που πρέπει να κάνετε.**

Μην ανησυχείτε καθόλου που σχεδόν όλα σας τα βιβλία και τετράδια είναι στο σχολείο. Τα βιβλία βρίσκονται όλα σε ηλεκτρονική μορφή στους συνδέσμους που υπάρχουν ήδη στη συγκεκριμένη ιστοσελίδα. Όταν σας ζητηθεί από τις δασκάλες σας να ανατρέξετε σε συγκεκριμένα βιβλία , θα σας δοθεί σαφής οδηγία πώς να τα βρείτε και να μελετήσετε. Όσον αφορά τα τετράδια , πολλές από τις εργασίες που θα σας ανατεθούν δεν θα χρειάζεται να γράψετε σε τετράδιο. Σε περίπτωση που χρειάζεται μια εργασία να γίνει σε τετράδιο και δεν τα έχετε στο σπίτι ή έχουν γεμίσει οι σελίδες τους μπορείτε να χρησιμοποιήσετε ένα οποιοδήποτε τετράδιο που έχετε στο σπίτι ,εκτός των σχολικών ή ακόμη και κόλλες άσπρες ( θα τα φυλάγετε σε ένα φάιλ γιατί όταν ανοίξουμε θα τα δούμε).

Δεν θέλουμε να ανησυχείτε. Είμαστε δίπλα σας για ό,τι χρειαστείτε. Θα έχουμε καθημερινή επικοινωνία μέσω των γονιών σας για οποιεσδήποτε απορίες και ανησυχίες σας.

Καλή αρχή. Καλή δύναμη και πολλή υπομονή. Θα βρεθούμε σύντομα με τη βοήθεια του Θεού.

Οι δασκάλες σας

Παυλίνα Παπαθανασίου

Χριστιάνα Καλλή

Νίκη Ανδρέου

Άντρη Μάρκου